# data[].attributes.headline
Φθάνοντας στην Πόλη της Τέχνης και του Χρώματος.

# data[].attributes.subject
Φθάνοντας στην Πόλη της Τέχνης και του Χρώματος.

# data[].attributes.body
Το ταξίδι με προορισμό την Πρωτεύουσα της Καταλονίας, Βαρκελώνη, ξεκίνησε την Κυριακή 7 Απριλίου 2019 με ενδιάμεσους προορισμούς την πόλη του Μάντσεστερ της Αγγλίας και Ρέους της Ισπανίας (κατά άλλους γενέτειρα του Antoni Gaudi ) στην περιοχή της Ταραγονίας. Η άφιξη στο ξενοδοχείο, Coronado, έγινε στις 23:00.

# data[].attributes.headline
1η Μέρα                    Δευτέρα 8 Απριλίου 2019

# data[].attributes.subject
1η Μέρα                    Δευτέρα 8 Απριλίου 2019

# data[].attributes.body
Άφιξη στις 9:00 στο χώρο της σχολής ‘Barcino’. Ακολούθησε καλωσόρισμα από την εκπαιδεύτριά μας κα Marta Mandolini  (www.librementeart.es) και δόθηκαν πολύτιμες πληροφορίες για την εβδομάδα που ακολουθεί.

Κατόπιν, πραγματοποιήθηκαν παρουσιάσεις από τους συμμετέχοντες εκπαιδευτικούς όσον αφορά στα σχολεία τους αλλά και στην εργασία τους.  Εφαρμοσμένες πρακτικές και έξυπνες ιδέες τέθηκαν από αυτούς. Από τους 12 συνολικά  συμμετέχοντες οι 7 είναι Γερμανίδες, 2 Ιρλανδέζες, 2 Κροάτισες και ένας Έλληνας! Αυτή η ομάδα των δώδεκα εκπαιδευτικών αποτελεί το σύνολο δύο μικρότερων υπο-ομάδων που θα ακολουθήσουν 2 διαφορέτικα προγράμματα ("Ειδικής Αγωγής" όπου το ακολουθούν 8 Εκπαιδευτικοί και "Χτίζοντας Ομάδες στα Σχολεία" όπου το ακολουθούν 4 Εκπαιδευτικοί)

# data[].attributes.headline
2η Μέρα                          Τρίτη 9 Απριλίου 2019

# data[].attributes.subject
2η Μέρα                          Τρίτη 9 Απριλίου 2019

# data[].attributes.body
Το σημερινό πρόγραμμα είναι απογευματινό και λαμβάνει χώρα στις εγκαταστάσεις της σχολής από τις 14:00-18:00 και σε αυτό συμμετέχουν οι εκπαιδευτικοί όπου ενδιαφέρονται για το πρόγραμμα με τίτλο "Χτίζοντας Ομάδες στα Σχολεία", δηλαδή συνολικά 4 (3 Γερμανίδες και ένας Έλληνας). Άρχικά, έγινε  ο διαχωρισμός της έννοιας της ομάδος από αυτήν της απλής παρέας (group), καθώς επίσης και των τεσσάρων χαρακτηριστικών της ( ορισμός στόχων σε συνάρτηση με τον χρόνο, αποσαφήνιση ρόλων, επίλυση προβλημάτων και διαπροσωπικές σχέσεις μεταξύ των μελών της ομάδος). Κατόπιν, έγινε αναφορά στο Μοντέλο Δημιουργίας Ομάδος του Tuckman "Tuckman' s Model of Team Development" Ακολούθησε λεπτομερή αναφορά στην έννοια και στα είδη Ηγεσίας και τέλος στην κοινωνική ταυτότητα του ατόμου μέλους της ομάδος. Η άφιξη και αναχώρησή μου από τις εγκαταστάσεις της σχολής Barcino έγινε περπατώντας και έτσι μου δόθηκε η ευκαιρία να θαυμάσω από κοντά την Πλατεία Ισπανίας, της οποίας  φωτογραφία βλέπετε παρακάτω  (Placa D' Espana)

# data[].attributes.headline
3η Μέρα                      Τετάρτη 10 Απριλίου 2019

# data[].attributes.subject
3η Μέρα                      Τετάρτη 10 Απριλίου 2019

# data[].attributes.body
Το  πρόγραμμα της ημέρας είναι απογευματινό και πραγματοποιείται στον χώρο της σχολής από τις 14:00-18:00.  Αρχικά, έγινε εκτενής αναφορά στην θεωρία του Edward de Bono - Τα έξι καπέλα σκέψης "The six Huts of Thinking" αναλύοντας ο καθένας από εμάς το καπέλο το οποίο φοράει (πάντα κατά την γνώμη του) και τις προεκτάσεις που έχει η θεωρία αυτή στο χτίσιμο των ομάδων. Κατόπιν, εργαστήκαμε πάνω στο DISC "The Leading Personal Assesment Tool" ένα εργαλείο αυτοαξιολόγησης με στόχο την βελτίωση της παραγωγικότητας, της ομαδικής εργασίας και της επικοινωνίας. Επιπλέον, πειραματιστήκαμε ως ομάδα πάνω στο χτίσιμο της πιο υψηλής κατασκευής από μακαρόνια την οποία θα μπορούσαμε να κατασκευάσουμε, σε συγκεκριμένο χρόνο και βιώσαμε τις προκλήσεις που αντιμετωπίσαμε ως ομάδα "Spaghetti-Marshmallow-Challenge". Τέλος, επισημάνθηκε η αξία ενός άλλου αποτελεσματικού εργαλείου του Manual Thinking "manualthinking.com" όπου κάνει την ομαδική εργασία πιο εύκολη, αποτελεσματική και ευχάριστη. Το απόγευμα έκλεισε πολύ ευχάριστα με την επίσκεψη σε ένα από τα παγκοσμίως φημισμένα σπίτια του αρχιτέκτονα Antoni Gaudi και της Βαρκελώνης -Las Pedrerras ή Casa Mila "lapedrera".

# data[].attributes.headline
4η Μέρα                                         Πέμπτη 11 Απριλίου 2019

# data[].attributes.subject
4η Μέρα                                         Πέμπτη 11 Απριλίου 2019

# data[].attributes.body
Το σημερινό πρόγραμμα είναι και πάλι απογευματινό από τις 14:00-18:00, ωστόσο θα λάβει χώρο σε πεδία ιστορικά, καθώς επίσης και σε κτίρια -μνημεία- της Βαρκελώνης με ταυτόχρονες δραστηριότητες πάνω σε θέματα ψυχολογίας του ατόμου αλλά και της ομάδος.  Έτσι λοιπόν, συναντηθήκαμε στην Αψίδα του Θριάμβου "Arc de Triomf" και συνεχίσαμε στο πάρκο Σιουταντέλα "Parc de la Ciutadella" για να τελειώσουμε την περιήγησή μας αλλά και τις δραστηριότητές μας, για την ημέρα,  έξω από το Φημισμένο κτίριο "Palau de la  Musica". Η ομάδα συνέχισε χωρίς την εκπαίδευτριά μας και χρησιμοποιώντας το μετρό συναντήσαμε την υπόλοιπη ομάδα για να περιηγηθούμε στα στενά δρομάκια της Γκράσια, μιας πολύ όμορφης αλλά και ιδιαίτερης περιοχής της Βαρκελώνης "Gracia". Το απόγευμα δεν θα μπορούσε να τελειώσει πιο όμορφα από μια επίσκεψη στο Μουσείο Πικάσο "Picasso Museum"

# data[].attributes.headline
5η Μέρα                Παρασκευή 12 Απριλίου 2019

# data[].attributes.subject
5η Μέρα                Παρασκευή 12 Απριλίου 2019

# data[].attributes.body
Το πρόγραμμα της ημέρας είναι πρωινό και λαμβάνει χώρα στον χώρο της σχολής από τις 9:00-14:00 και σε αυτό συμμετέχουν οι εκπαιδευτικοί και από τα δύο προγράμματα, συνολικά 12. Έγινε μια σύνοψη των συμπερασμάτων του σεμιναρίου και επιδόθηκαν οι βεβαιώσεις παρακολούθησης. Αυτήν την ημέρα έγινε αντιληπτό από μέρους μου- στις εγκαταστάσεις της σχολής-  η παρουσία τριών ελλήνων εκπαιδευτικών από την περιοχή της Ξάνθης οι οποίοι παρακολούθησαν διαφορετικό πρόγραμμα με τίτλο "Διαχείριση Τάξης". Ακολούθησαν αναμνηστικές φωτογραφίες και αποχαιρετισμός. Η επόμενη συνάντηση των μελών της ομάδας "Χτίζοντας Ομάδες στα Σχολεία" δόθηκε για τις 19:00, στην Πλατεία Ισπανίας, έξω από το εμπορικό κέντρο της Βαρκελώνης "Arena Barcelona" για να παρακολουθήσουμε το υπερθέαμα με - Νερό και Φώς -τα Μαγικά Συντριβάνια "Magic Fountains"

# data[].attributes.headline
6η Μέρα                    Σάββατο 13 Απριλίου 2019

# data[].attributes.subject
6η Μέρα                    Σάββατο 13 Απριλίου 2019

# data[].attributes.body
Η μέρα είναι αφιερωμένη εξολοκλήρου στην επίσκεψη των συμμετεχόντων εκπαιδευτικών σε μνημεία και αξιοθέατα της πρωτεύουσας της Καταλονίας. Έτσι, τα μέλη της υποομάδας "Χτίζοντας Ομάδες στα Σχολεία" συναντηθήκαμε μπροστά από το διάσημο και πανέμορφο σπίτι του Άντονι Γκαουντί, "Casa Batillo" και επιβιβαστήκαμε σε λεωφορείο που παρέχει ξενάγηση σε όλη την πόλη της Βαρκελώνης "Bus Tour". Η πρώτη στάση μας έγινε στην εκπληκτική "Sagrada Familia" ένα ακόμη έργο του Άντονι Γκαουντί του  ανθρώπου που έβαλε την σφραγίδα του σε αυτήν την τόσο ξεχωριστή και ιδιαίτερη πόλη. Η επόμενη στάση, στο "Park Guell". Έπειτα από αρκετές ώρες στο πάρκο, επιβιββαστήκαμε στο λεωφορείο για να συνεχίσουμε την περιήγησή μας στους δρόμους της πόλης. Τελευταία στάση στην πλατεία Καταλονίας "Placa de Catalunya"

# data[].attributes.headline
Φεύγοντας από την Βαρκελώνη.

# data[].attributes.subject
Φεύγοντας από την Βαρκελώνη.

# data[].attributes.body
Η 14η Απριλίου είναι ημέρα επιστροφής. Έτσι λοιπόν, η μέρα ξεκίνησε νωρίς με την άφιξή μου στο αεροδρόμιο El Praet, της Βαρκελώνης με πρώτη πτήση για τη Νάπολι της Ιταλίας. Η επόμενη πτήση είναι αυτή από Νάπολι για Θεσσαλονίκη με ώρα επιστροφής στην πόλη μας, στις 18:00.